Tasnilest d annar ussnan i d-yesnulfa umussniles afransis Ferdinard De Saussure, deg useggas n 1916 i wumi fkan isemm n temsirin n tesnilest tamatut. Irem n tesnilest yebḍa ɣef sin n yiḥricen (tussna+iles), d tin ixeddmen tazrawt i tutlayt, tettnadi deg umawal-is d yilugan-is am: taseftit, tajerrumt, tirawalt , frurint-d seg-s aṭas n taɣulin yemgaraden imi yal yiwet ɣef wacu i d-yella uxeddim-is am: tamsislit, tasnalɣa, tasnamka, tasnawalt, taneggarut-a d tin i d-yelhan deg tezrawt n talɣa d unamek n tayunin n umawal, s timmad-is frurint-d seg-s aṭas n taɣulin ad nebder seg-sent: tasnisemt d tin i izerrwen ismawen imaẓlayen ama d wid icudden ɣer umdan ama d wid icudden ɣer wadeg.